section_heading: Struktura
paragraph_text: Naziv se pridaje ovisno o tome jesu li proksimalni, srednji (medijalni) ili distalni, i prema prstu kojeg sačinjavaju. Proksimalni članci su najbliži šaci ili stopalu. Ručni koštani kraj proksimalnog članka zove se zglavak. Proksimalni članci se združuju s metakarpalnim kostima ruke ili metatarzalnim kostima noge u metakarpofalanškom zglobu ili metatarzofalanškom zglobu. Središnji (medijalni) članak nije samo središnji smještajem nego i veličinom. Palci ruku i nogu nemaju srednji članak. Distalni članci su kosti na vrhovima prstiju.